Партизан се за бој спрема
Партизан се за бој спрема,
носи пушка на рамо, на рамо.

Збогум мајко, збогум татко,
Збогум мила сестрице, сестрице.

Јас отидов на далеку,
на далеку в планина, в планина.

Едно утро писмо стигна,
мисли мајка син пише, син пише.

Во писмото два-три збора:
„Син ти, мајко, загина, загина.

Тој ни беше верен другар
и одличен партизан, партизан.

Кога борба се водеше,
тој сè напред тргаше, тргаше.“

Извор 
 Васил Хаџиманов „Македонски народни борбени песни“, „Кочо Рацин“, Скопје, 1960, 101 стр.

Македонски партизански песни